STA พุ่ง 11% นิวไฮรอบ 2 ปีครึ่ง โบรกฯอัพเป้ากำไรปีนี้-ราคาเป้าหมาย หลังงบ Q1 กำไรทะลัก!
STA พุ่ง 11% นิวไฮรอบ 2 ปีครึ่ง โบรกฯอัพเป้ากำไรปีนี้-ราคาเป้าหมาย หลังงบ Q1 กำไรทะลัก!
STA พุ่ง 11% นิวไฮรอบ 2 ปีครึ่ง โบรกฯอัพเป้ากำไรปีนี้-ราคาเป้าหมาย หลังงบ Q1 กำไรทะลัก!
15 พ.ค. 2563

ผู้สื่อข่าวรายงานว่า บริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 14.41 น. อยู่ที่ระดับ 17.50 บาท บวก 1.80 บาท หรือ 11.46% ด้วยมูลค่าซื้อขาย 767.51 ล้านบาท ราคาหุ้นนิวไฮในรอบ 2 ปี 6 เดือนโดยเทียบตั้งแต่หุ้นทดสอบระดับ 17.60 บาท เมื่อวันที่ 15 พ.ย. 61

บล.เคทีบี (ประเทศไทย) ระบุในบทวิเคราะห์ว่า แนะ”ซื้อ STA พร้อมปรับราคาเป้าหมายขึ้นเป็น 19 บาท จากเดิม 14 บาท จากการปรับกำไรปี 63 ขึ้น 92% มาที่ 2.06 พันล้านบาท จากขาดทุนในปี 62 ที่ 149 ล้านบาท จากการปรับ gross margin ดีขึ้นมาอยู่ที่ 10% จากเดิมที่อยู่ 8.5% จากราคายางพารามีเสถียรภาพมากขึ้นส่งผลให้การบริหารต้นทุนและวัตถุดิบทำได้สะดวกขึ้นรวมถึงการเติบโตของถุงมือยาง โดย gross margin คาดว่าจะดีขึ้นแต่ไม่สูงเหมือน Q1/63 เพราะสถานการณ์โควิด-19 คลี่คลาย
ขณะที่กำไรสุทธิ Q1/63 พลิกมีกำไรสุทธิ 854 ล้านบาท จากขาดทุนสุทธิ 628 ล้านบาทใน Q1/62 มากกว่าตลาดคาด 180% ผลประกอบการขยายตัวโดดเด่นจาก 1) รายได้จากยางธรรมชาติขยายตัว จากทั้งปริมาณและราคาขายที่ปรับตัวดีเพราะคู่แข่งหลายรายหยุดการดำเนินงานและการส่งออกที่ดีจากค่าเงินบาทอ่อน 2)ธุรกิจถุงมือยางเติบโตจากความต้องการเพื่อรับมือกับโควิด-19
3) gross margin ปรับขึ้นเป็น 16.4% จาก 8.8% ใน Q4/62  และ 4.2% ใน Q1/62  จากการบริหารต้นทุนวัตถุดิบที่ดีและจากธุรกิจถุงมือยางที่มีมาร์จิ้นสูง
ราคาหุ้น STA ปรับเพิ่มขึ้น 28% และ outperform SET ที่ปรับขึ้น 45% ใน 3 เดือนเพราะแนวโน้มความต้องการถุงมือยางที่ดี โดยยังแนะนำ “ซื้อ” ปัจจุบัน STA เทรดที่ 2563E PER ที่ 12.0x ต่ำกว่าค่าเฉลี่ยย้อนหลัง 5 ปีที่ 14.0x โดยมี key catalyst คือ กำไรปี 63 ที่เติบโตดีและการนำ บมจ.ศรีตรังโกลฟส์ (ประเทศไทย) (STGT) ซึ่งเป็นบริษัทลูก เข้าจดทะเบียนใน SET
ทั้งนี้ อาจจะมีการปรับประมาณการอีกครั้งหลังการประชุมนักวิเคราะห์ในวันที่ 19 พ.ค.นี้ อย่างไรก็ตามคาดว่า การปรับตัวดีขึ้นในปีนี้จะเป็นภาวะชั่วคราว ราคาหุ้นอาจจะมี sentiment ที่ดีการจำหน่ายถุงมือยางที่ดี แต่อาจเห็นการทำขายทำกำไรเมื่อราคาขยับเข้าใกล้เป้าหมาย